Na temelju članka 35. stavka 1. točke 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 29. Statuta Općine Pakoštane („Službeni glasnik Općine Pakoštane“ broj 2/09, 2/13, 1/14 i 2/18), Općinsko vijeće Općine Pakoštane na \_\_\_ sjednici održanoj \_\_\_\_\_\_\_ 2020. donijelo je

**STATUTARNU ODLUKU**

**o izmjenama i dopunama**

**Statuta Općine Pakoštane**

**Članak 1.**

 U Statutu Općine Pakoštane („Službeni glasnik Općine Pakoštane“ broj 2/09, 2/13, 1/14 i 2/18) u članku 18. stavku 1. riječi „središnje tijelo državne uprave“ zamjenjuje se riječima „tijelo državne uprave“.

 U stavku 2. riječi „središnje tijelo državne uprave“ zamjenjuju se riječima „tijelo državne uprave“.

**Članak 2.**

 U članku 43., stavku 4, alineji 26. riječi „odnosno poslova državne uprave, ako su preneseni na Općinu“ zamjenjuju se riječima „odnosno povjerenih poslova državne uprave“.

**Članak 3.**

 U članku 46., stavku 1., alineji 1. riječi „predstojnika ureda državne uprave u Zadarskoj županiji“ zamjenjuju se riječima „nadležno tijelo državne uprave u čijem je djelokrugu opći akt“.

**Članak 4.**

 U članku 52. stavku 1. riječi „obavljanje poslova državne uprave koji su zakonom preneseni na Općinu“ zamjenjuju se riječima „povjerenih poslova državne uprave“.

**Članak 5.**

 U članku 90. riječ „obavlja“ zamjenjuje se sa riječi „obavljaju“.

 U članku 90. brišu se riječi „ured državne uprave u Zadarskoj županiji i“ i riječ „središnja“.

**Članak 6.**

 Ova Statutarna odluka stupa na snagu osmog dana od dana objave u „Službenom glasniku Općine Pakoštane“.

KLASA: 021-05/20-01/02

URBROJ: 2198/18-02-01/01-20-02

Pakoštane, \_\_\_\_\_\_\_\_. ožujka 2020. godine

 Predsjednik Općinskog vijeća

 Slavko Maksan